Държавен вестник, бр. 97, 2012 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  97
министърът на здравеопазването изпълнява 
функциите, които са описани по-долу в частта 
за инспекциите.
В Закона за здравето също са описани функции 
във връзка с качеството на питейните води. В 
редица подзаконови нормативни актове са кон­
кретизирани допълнително редът за изпълнение на 
тези функции – Наредба № 9/2001 г. за качеството 
на водата, предназначена за питейно-битови цели, 
Наредба № 12 от 18.06.2002 г. за качествените из­
исквания към повърхностните води, предназначени 
за питейно-битово водоснабдяване, Наредба № 3 
за условията и реда за проучване, проектиране, 
утвърждаване и експлоатация на санитарно-охра­
нителните зони около водоизточниците и съоръже­
нията за питейно-битово водоснабдяване и около 
водоизточниците на минерални води, използвани 
за лечебни, профилактични, питейни и хигиенни 
нужди (обн., ДВ, бр. 88/2000 г.), Наредба № 2 
за опазване на водите от замърсяване с нитрати 
от земеделски източници (обн., ДВ, бр. 27 от 
11.03.2008 г.) и други.
Съгласно изискванията на Устройствения пра­
вилник на Министерството на здравеопазването, 
приет с Постановление 256/28.10.2009 г., функциите 
във връзка с качеството на водите са възложени 
на Дирекция „Обществено здраве“, по-конкретно 
отдел „Държавен здравен контрол“, сектор „Здравен 
контрол върху нехранителни обекти и стоки“ 
(КНОС). Секторът разработва и съгласува проекти 
на нормативни актове за факторите на жизнената 
среда; организира и ръководи мониторинговите 
системи по питейните води и водите за къпане; 
участва в изготвянето на предложение за опреде­
ляне на районите в страната с повишен здравен 
риск от въздействието на факторите на жизнената 
среда; предлага и ръководи изпълнението на про­
грами за организиране на контролни изследвания и 
прегледи и провеждането на дейности, свързани с 
опазване, укрепване и възстановяване здравето на 
гражданите, които живеят в районите с повишен 
здравен риск; участва в проверки и в разглеж­
дането на предложения и сигнали, свързани с 
държавния здравен контрол; изготвя и предоставя 
на Европейската комисия доклади с резултати от 
проведен контрол и мониторинг върху качествата 
на водите за къпане и за питейно-битови цели, 
в изпълнение на правото на Европейския съюз.
При изпълнение на функциите за водите МЗ 
взаимодейства основно с МОСВ, ИАОС, МРРБ, 
с В и К дружествата.
Оценка на персонала
Количествени и качествено-структурни харак­
теристики на персонала
С преки функции във връзка с качеството на 
водите в Министерството на здравеопазването 
са трима специалисти. Според интервюираните 
представители „тези специалисти не са достатъч­
ни като административен капацитет, защото се 
занимават не само с водите – паралелно са нато­
варени с много други дейности, т.е. на национално 
ниво се чувства затруднение“.
Специфично за Министерството на здраве­
опазването е, че (за разлика напр. от МОСВ) 
няма изпълнителна агенция. Поради това, наред 
със стратегическо управление, разработване на 
проекти на нормативни актове и докладване пред 
ЕК за резултатите от мониторинга по Директива 
98/83/ЕО за качеството на водата, предназначена 
за консумация от човека, и Директива 76/160/
ЕЕС относно качеството на водите за къпане, 
съответните трима експерти са ангажирани и с 
оперативно управление. Следва да се отбележи, 
че единият от тези трима специалисти е началник 
на сектора и естествено той има и допълнителни 
административни функции. В щатното разписание 
е имало вакантни бройки, но те са съкратени в 
процеса на съкращенията в държавната админи­
страция. В редки случаи се използва помощта 
на трима специалисти по водите в Националния 
център за опазване на общественото здраве, които 
административно не са подчинени на МЗ и се 
привличат основно за работа по конкретни казуси, 
свързани с изследователска дейност. 
Квалификацията на експертите в областта 
на питейните води в МЗ е на високо равнище. 
Всички са с висше медицинско образование и с 
допълнителна квалификация по хигиена. Имат и 
богат практически опит. При нужда те оказват 
методическа подкрепа и предоставят обучение на 
регионалните инспекции. 
Във връзка с недостига на кадри и съкращение 
на щата беше отбелязано, че „Европейският съюз е 
силно бюрократизирана структура. Това трябва да 
се осъзнае много ясно от правителствата, всяко от 
които започва със съкращаване на администрацията. 
Изпълнението на функции само по задълженията на 
страната пред ЕК по прилагане на законодател­
ството – докладване, предоставяне на информация, 
изготвяне на нормативни документи – изисква значи­
телен човешки ресурс. Няма как да бъде по друг начин.“ 
Например като страна – членка на Европейския 
съюз, Република България за първи път е задължена 
да подготви и представи доклад за резултатите от 
провеждания мониторинг през 2007 г. на качеството 
на водата за пиене, подавана в големите зони на 
водоснабдяване (зони, в които се разпределят водни 
обеми над 1000 куб. м. за 24 ч. и/или постоянно 
живеещото население, свързано към водоснабдител­
ната система, е над 5000 човека). За първи път от 
Европейската комисия е поискано да се представи 
и още един доклад с данни за малките зони на 
водоснабдяване за едногодишен период, като по 
решение на дирекция „ДЗК“ за малките зони като 
отчетен период е избрана 2008 г. Докладите съдържат 
подробни данни за големите зони на водоснабдяване 
и по-обобщени за малките зони на водоснабдяване 
по отношение количеството на разпределяната в 
зоните вода, броя на постоянно живеещото населе­
ние в тях, извършените анализи на водата, броя на 
несъответстващите анализи по зони и показатели, 
причините и предприетите мерки за отстраняване 
на несъответствията, зоните и показателите, по ко­
ито извършеният мониторинг по честота и обем не 
отговаря на изискванията на Директива 98/83/ЕО 
за качеството на водата, предназначени за консу­
мация от човека и Наредба № 9 за качеството на 
водата, предназначена за питейно-битови цели. В 
контекста на горната илюстрация на задължения